Varšuvos departamentas
Varšuvos departamentas (pranc. Département de Varsovie, lenk. Departament warszawski) – Varšuvos kunigaikštystės departamentas, egzistavęs 1807–1815 m. Administracinis centras – Varšuva. 1807 m. gruodžio 19 d. dekretu teritorija buvo padalinta į 10 pavietų. 1810 m. balandžio 17 d. prie departamento buvo prijungti Stanislavovo ir Senicos pavietai. 1815 m. po Vienos kongreso departamentas paverstas į Mazovijos vaivadiją.